Trijų Kryžių paminklas
54°41′12″ š. pl. 25°17′51.27″ r. ilg.﻿ / ﻿54.68667°š. pl. 25.2975750°r. ilg.﻿ / 54.68667; 25.2975750 Trys Kryžiai – paminklas Vilniaus mieste, ant Kreivojo kalno (aukštis nuo papėdės 64-65 m ir 75-76 m virš Vilnelės lygio). Priklauso Vilniaus pilių valstybiniam kultūriniam rezervatui. Pastatytas pagal Antano Vivulskio projektą, paminklą sudaro sujungti trys balti gelžbetoniniai kryžiai. Trijų Kryžių paminklas lankymui atviras visą parą, kelio į kalną pradžia – šiaurinėje pusėje, nuo T. Kosciuškos gatvės pusės, įrengtais laiptais.